b"\n_START_ARTICLE_\nValsos (Chopin)\n_START_SECTION_\nContext hist\xc3\xb2ric\n_START_PARAGRAPH_\nEn la seva joventut, Chopin va realitzar dues visites a Viena: la primera, el 1829, va ser un \xc3\xa8xit, la segona, entre 1830 i 1831, un aut\xc3\xa8ntic desastre, per\xc3\xb2 en aquesta ocasi\xc3\xb3 el compositor va observar que el gust vien\xc3\xa8s estava en aquells dies dominat pels valsos de Johann Strauss (pare) i Joseph Lanner i, alhora, la barreja de brillantor i lirisme d'aquestes peces van calar en el seu \xc3\xa0nim. Beethoven o Schubert van ser nom\xc3\xa9s dos dels molts autors que van escriure valsos per a piano sol, per\xc3\xb2 els valsos de Chopin s\xc3\xb3n \xc3\xbanics pel sentiment que transcendeixen, unint l'esperit m\xc3\xa9s p\xc3\xbablic de la dansa amb qualitats m\xc3\xa9s introspectives, en una escriptura pian\xc3\xadstica m\xc3\xa9s evocadora. Compostos tant per als salons com per a les sales de concerts o les sales de ball, transmeten reflexions molt personals a trav\xc3\xa9s d'una dansa molt de moda entre el p\xc3\xbablic."